钦定古今图书集成/方舆汇编/边裔典/第115卷 > 《塞下曲四首》李益
## 钦定古今图书集成/方舆汇编/边裔典/第115卷 > 《塞下曲四首》李益

蕃州部落能结束，朝暮驰猎黄河曲。燕歌未断塞鸿
飞，牧马群嘶边草绿。

其二

秦筑长城城已摧，汉武北上单于台。古来征战虏不

其三

黄河东流流九折，沙场埋恨何时绝。蔡琰没去造胡
笳，苏武归来持汉节。

其四

为报如今都护雄，匈奴且莫下《云中》。请书塞北阴山
石，愿比燕然车骑功。